cyanic-selkie/wikianc huggingface dataset:
เรื่องอื้อฉาวเบอร์ฮัดการพัฒนา 1มาเลเซีย
ผู้ที่เปิดโปงคือนายธนาคารชาวสวิสและอดีตผู้บริหาร PetroSaudi ชื่อ Xavier Justo
เก๊งเหลียง
เก๊งเหลียง (蒯良) หรือ ไขว่เหลียง ในภาษาจีนกลาง ชื่อรอง จื่อโหรว (子柔) เป็นที่ปรึกษาให้กับเล่าเปียว เจ้ามณฑลเกงจิ๋วระหว่างปลายยุคราชวงศ์ฮั่นตะวันออก เขามาจาก อำเภอจงหลู ทุกวันนี้ตั้งอยู่ทางใต้ของเสียนหยาง มณฑลหูเป่ย์ เขามีน้องชายคือเก๊งอวด
ในสามก๊ก
ในวรรณกรรมช่วงคริสต์ศตวรรษที่ 14 เรื่องสามก๊ก เก๊งเหลียงมาพร้อมกับแผนในการเอาชนะซุนเกี๋ยนในยุทธการที่ซงหยง ใน ค.ศ. 191 โดยให้หองจอทำทีล่าถอยและล่อให้ซุนเกี๋ยนมายังซอกเขาฮีสัน ซุนเกียนจึงถูกฆ่าโดยพลธนูของหองจอที่ซุ่มอยู่
อัรร็อยยาน
อัรร็อยยาน (Ar Rayyan; الريان‎ ar-Rayyān) เป็นเมืองในเทศบาลอัรร็อยยาน และเป็นเมืองที่ใหญ่เป็นอันดับสองของประเทศกาตาร์รองจากโดฮา จากการสำมะโนประชากรในปี ค.ศ. 2010 เมืองนี้มีประชากร 392,428 คน
กีฬา
เมืองนี้เป็นที่ตั้งของของสนามกีฬาอะห์มัด บิน อะลี และสนามกีฬานครการศึกษา ซึ่งจะเป็นเจ้าภาพในการแข่งขันฟุตบอลชิงแชมป์สโมสรโลก 2020 และ ฟุตบอลโลก 2022
โดยมีสโมสรฟุตบอลสองทีมที่ตั้งอยู่ในเมืองคืออัรร็อยยานและอัลฆ็อรรอฟะฮ์ ซึ่งเล่นในกาตาร์สตาร์สลีก
Diff'rent Strokes
Diff'rent Strokes เป็นละครซิตคอมที่ฉายทางเครือข่ายโทรทัศน์เอ็นบีซี ระหว่างปี ค.ศ. 1978 ถึง 1985 และเอบีซี ระหว่างปี ค.ศ. 1985 ถึง 1986 รวมทั้งสิ้น 8 ฤดูกาล โดยผู้สร้างได้สร้างตอนพิเศษขึ้นจำนวนหนึ่ง ใช้ชื่อว่า "very special episodes" มีเนื้อหากล่าวถึงปัญหาสังคม เช่นเรื่องเกี่ยวกับการเหยียดผิว ยาเสพติด และการทารุณกรรมทางเพศต่อเด็ก
ซิตคอมเรื่องนี้สร้างชื่อเสียงให้กับแกรี โคลแมน และท็อด บริจส์ เป็นอย่างมาก แต่เมื่อซิตคอมชุดนี้จบลงในปี ค.ศ. 1986 ทั้งคู่กลับล้มเหลวในอาชีพการแสดง มีปัญหายาเสพติดและคดีอาญา โคลแมนถึงกับถูกฟ้องล้มละลาย และเสียชีวิตเมื่อวันที่ 26 พฤษภาคม ค.ศ. 2010 หลังจากล้มป่วยมานานหลายปีด้วยโรคเกี่ยวกับระดับฮอร์โมน ด้วยวัยเพียง 42 ปี
เจเน็ต แจ็กสัน เคยเป็นนักแสดงรับเชิญในซิตคอมเรื่องนี้ก่อนจะเข้าสู่วงการร้องเพลง โดยรับบท ชาร์ลีน ดูพรี เพื่อนหญิงของวิลลิส ในฤดูกาลที่ 3-6 (ช่วง ค.ศ. 1981 ถึง 1984)
ซีรีส์ชุดนี้ออกอากาศในประเทศไทยทางช่อง 3 ใช้ชื่อไทยว่า "หนูน้อยอาร์โนลด์"
ภาษาราชการ
ภาษาทางการ หรือ ภาษาราชการ คือภาษาที่ได้รับสถานะพิเศษในแต่ละประเทศ รัฐ หรือเขตการควบคุมอื่น ๆ โดยทั่วไป ศัพท์ "ภาษาราชการ" ไม่ได้หมายถึงภาษาที่ใช้โดยประชาชนหรือประเทศ แต่เป็นภาษาที่ใช้โดยรัฐบาลของตน (เช่น ตุลาการ นิติบัญญัติ หรือการบริหาร)
มีประเทศที่มีภาษาราชการถึง 178 ประเทศ โดยในจำนวนนี้มี 101 ประเทศที่มีภาษาราชการมากกว่าหนึ่งภาษา รัฐบาลอิตาลีจัดให้ภาษาอิตาลีเป็นภาษาทางการใน ค.ศ. 1999 ในขณะที่บางประเทศ (เช่นสหรัฐ, เม็กซิโก และออสเตรเลีย) ไม่ประกาศภาษาราชการในระดับชาติโดยนิตินัย
รัฐธรรมนูญหลายประเทศระบุภาษาประจำชาติหรือราชการหนึ่งภาษาหรือมากกว่า บางประเทศใช้ภาษาราชการในการกำหนดอำนาจให้กลุ่มชนพื้นเมืองโดยให้พวกเขาเข้าถึงรัฐบาลด้วยภาษาแม่ของตน ส่วนประเทศที่ไม่ได้ระบุภาษาราชการอย่างเป็นทางการ มักมีการใช้ภาษาประจำชาติโดยพฤตินัยแทน
สำหรับประเทศไทยนั้น ใช้ภาษาไทยมาตรฐาน เป็น "ภาษากลาง" ที่ได้พัฒนารูปแบบขึ้นมาจากภาษาไทยถิ่นกลางมาโดยลำดับ จนมีลักษณะเฉพาะที่แตกต่างจากภาษาไทยถิ่นกลางอื่น ๆ เรียกอีกอย่างว่าเป็นภาษาหนังสือ เป็นภาษาที่ใช้ในเอกสารราชการ การประชุมที่เป็นทางการ หนังสือ และตำราต่าง ๆ โดยปรากฏแนวการพัฒนาเป็นภาษากลางตั้งแต่สมัยรัชกาลที่ 5
มิสทัวริซึมเมโทรโพลิตันอินเตอร์เนชันแนล
มิสทัวริซึมเมโทรโพลิตันอินเตอร์เนชันแนล (Miss Tourism Metropolitan International) เป็นการประกวดทูตการท่องเที่ยวอีกเวทีหนึ่งที่เป็นที่นิยมอีกเวทีหนึ่ง ซึ่งเริ่มจัดการประกวดเวทีนี้เมื่อปี 2550 โดย Datuk Ooi Danny HE ซึ่งเป็นเวทีการประกวดในเครือเดียวกับเวที มิสทัวร์ลิซึมอินเตอร์เนชั่นแนล  การประกวดมิสทัวริซึมเมโทรโพลิแทนอินเตอร์เนชันแนลมีวัตถุประสงค์คือ เฟ้นหาสาวงงามที่มีความสามารถมาเป็นทูตวัฒนธรรมให้กับประเทศมาเลเซีย
ปัจจุบันการประกวดมิสทัวริซึมเมโทรโพลิตันอินเตอร์เนชันแนลได้ผนวกรวมกับเวทีมิสทัวร์ลิซึมอินเตอร์เนชั่นแนลเรียบร้อยแล้ว ซึ่งตำแหน่งมิสทัวริซึมเมโทรโพลิตันอินเตอร์เนชันแนลได้กลายเป็นตำแหน่งรองอันดับ 1 มิสทัวร์ลิซึมอินเตอร์เนชั่นแนล
มิสทัวริซึมเมโทรโพลิตันอินเตอร์เนชันแนลคนปัจจุบันคือ มาเรีย แอนเจลิก้า ปานตาเลียโน จากประเทศฟิลิปปินส์
แบล็กแฮนด์ (เซอร์เบีย)
รวมชาติหรือความตาย (Уједињење или смрт / Ujedinjenje ili smrt) เป็นที่รู้จักกันอย่างแพร่หลายคือ แบล็กแฮนด์ (Црна рука / Crna ruka) เป็นสมาคมทหารลับที่ถูกก่อตั้งขึ้นในปี ค.ศ. 1901 โดยเจ้าหน้าที่นายทหารในกองทัพราชอาณาจักรเซอร์เบีย ที่เป็นที่รู้จักกันเป็นอย่างดีจากการสมคบคิดในการลอบปลงพระชนม์พระมหากษัตริย์และพระราชินีแห่งเซอร์เบียในปี ค.ศ. 1903 ภายใต้ความช่วยเหลือของกัปตัน ดรากูทิน ดิมิทรีเจวิก(หรืออีกอย่างว่า "เอพิส")
คริส ดอทรี
คริสโตเฟอร์ แอดัม "คริส" ดอทรี (Christopher Adam "Chris" Daughtry เกิด 26 ธันวาคม ค.ศ. 1979) เป็นนักดนตรีและนักแสดงชาวอเมริกัน เป็นที่รู้จักจากตำแหน่งร้องนำและกีตาร์จังหวะของวงดนตรีร็อก ดอทรี และเคยเป็นผู้เข้าแข่งขันรายการอเมริกันไอดอล ฤดูกาลที่ห้า ได้อันดับที่สี่ หลังจากเขาถูกคัดออกจากรายการไอดอล เขาได้ทำดนตรีกับสังกัดอาร์ซีเอเรเคิดส์ และก่อตั้งวงดนตรี ดอทรี อัลบั้มแรกของพวกเขากลายเป็นอัลบั้มร็อกเปิดตัวที่ขายได้เร็วที่สุดในประวัติศาสตร์ของนีลเซนซาวด์สแกน ขายได้มากกว่า 1 ล้านชุดหลังออกจำหน่าย 5 สัปดาห์ มีการบันทึกอัลบั้มก่อนก่อตั้งวงอย่างเป็นทางการ ทำให้คริส ดอทรี เป็นสมาชิกอย่างเป็นทางการเพียงคนเดียวในอัลบั้ม
แบล็กแฮนด์ (เซอร์เบีย)
มันได้ถูกก่อตั้งขึ้นโดยมีเป้าหมายเพื่อรวบรวมดินแดนทั้งหมดที่มีชาวสลาฟทางตอนใต้เป็นส่วนใหญ่ซึ่งจะไม่อยู่ภายใต้การปกครองโดยเซอร์เบียหรือมอนเตเนโกร ด้วยแรงบันดาลใจคือการรวมชาติอิตาลีในปี ค.ศ. 1859–70 แต่ยังได้เกิดขึ้นอีกครั้งในเยอรมนีในปี ค.ศ. 1871 ด้วยการที่เชื่อมโยงไปถึงการลอบปลงพระชน์ม อาร์ชดยุกฟรันซ์ แฟร์ดีนันท์ในซาราเยโว ซึ่งถูกกระทำโดยสมาชิกของเยาวชนบอสเนีย แบล็กแฮนด์มักจะถูกมองว่าได้มีส่วนร่วมในการเริ่มต้นของสงครามโลกครั้งที่หนึ่งโดยวิกฤตการณ์เดือนกรกฎาคม ค.ศ. 1914 อย่างเร่งรัด ซึ่งได้ทำให้ออสเตรีย-ฮังการีเข้ารุกรานอาณาจักรเซอร์เบียในที่สุด
คริส ดอทรี
ในสัปดาห์ที่เก้าที่ออกจำหน่าย อัลบั้มดอทรี ขึ้นอันดับหนึ่งบนชาร์ตบิลบอร์ด ในด้านยอดขาย คริส ดอทรีเป็นผู้เข้าแข่งขันรายการอเมริกันไอดอลที่ประสบความสำเร็จที่สุดอันดับที่สาม รองจากเคลลี คลาร์กสัน และแคร์รี อันเดอร์วูด ในงานประกาศรางวัลแกรมมีครั้งที่ 50 วงได้เสนอชื่อเข้าชิงรางวัลเพลงร็อกยอดเยี่ยมให้กับซิงเกิล "อิตส์น็อตโอเวอร์"
ตั้งแต่อัลบั้มแรก คริส ดอทรีได้ร่วมมือกับศิลปินอีกมากมาย ได้แก่ สแลช เซเวนดัสต์ เธียรีออฟอะเดดแมน แชด โครเกอร์ แบรด อาร์โนลด์ วินซ์ กิลล์ และคาร์ลอส ซานตานา เขาเป็นที่จดจำจากเทคนิคการร้องเพลงแบบโวคัลเบลทิง และมีพิสัยเสียงร้องที่กว้าง
เดอะบริลเลียนต์กรีน
The Brilliant Green (ザ・ブリリアント・グリーン) เป็นวงดนตรี เจร็อก เจป๊อป จากประเทศญี่ปุ่น ก่อตั้งวงเมื่อปี พ.ศ. 2540
ประวัติของวง
ย้อนกลับไปในปี ค.ศ.1997 ศิลปินวงนี้เปิดตัวเป็นครั้งแรกด้วยเพลง "Bye Bye Mr. Mug" และในปี 1998 เพลง "There will be love there" ซึ่งเป็นเพลงประกอบละครนำของเรื่อง "Love Again" ติดอันดับท็อปในหลาย ๆ ชาร์ทจัดลำดับเพลงฮิตหลายแห่ง
The Brilliant Green ยังเป็นที่รู้จักในภาษาญี่ปุ่นว่า "Buri-Guri" สามารถจำหน่ายอัลบั้มชุดแรกได้มากกว่า 1.5 ล้านก็อบปี้ และในปี 2001 นิตยสาร Time จัดอันดับให้เป็น 1 ใน 10 วงที่ดีที่สุดในโลกนี้ อย่างไรก็ตามในปี 2001 นักร้องนำ Tommy ได้หันไปเป็นศิลปินเดี่ยวจนในที่สุดการแสดงต่าง ๆ ของวงจึงระงับลงในที่สุด
แต่ทว่าผ่านไป 5 ปี ทางวงก็กลับมารวมตัวกันอีกครั้งหนึ่งแบบเฉพาะกิจเพื่อเฉลิมฉลองการครบรอบ 10 ปีด้วยการออกเพลงซิงเกิล "Stand by me" ซึ่งเป็นเพลงที่นำมาใช้ประกอบละครเรื่อง Tantei Gakuen Q หรือ Detective School Q
เสรีนครดันท์ซิช
เสรีนครดันท์ซิช (Freie Stadt Danzig; Wolne Miasto Gdańsk) เป็นเมืองของรัฐกึ่งอิสระที่มีอยู่ระหว่างปี 1920 และ 1939 ประกอบด้วยท่าเรือบนทะเลบอลติกของเมืองดันท์ซิชและเมืองเกือบ 200 เมืองในพื้นที่โดยรอบ ถูกสร้างขึ้นเมื่อวันที่ 15 พฤศจิกายน 1920 ตามเงื่อนไขของมาตรา 100 (มาตรา 10 ของหน้า 3) ของสนธิสัญญาแวร์ซาย หลังจากการสิ้นสุดของสงครามโลกครั้งที่หนึ่ง
นครเสรีรวมเมืองดันท์ซิชและเมือง หมู่บ้าน และถิ่นฐานใกล้เคียงอื่น ๆ ที่ได้ตั้งที่อยู่อาศัยเป็นหลักโดยชาวเยอรมัน ตามสนธิสัญญาได้ระบุเอาไว้ ภูมิภาคจะยังคงแยกออกมาจากหลังสงครามโลกครั้งที่หนึ่ง (สาธารณรัฐไวมาร์) และประเทศที่ได้รับเอกราชใหม่ของสาธารณรัฐโปแลนด์ที่สอง ("โปแลนด์ในช่วงสมัยระหว่างสงคราม") แต่ก็ไม่ได้เป็นรัฐเอกราช เมืองเสรีนครอยู่ภายใต้การคุ้มครองของสันนิบาตชาติและถูกบรรจุลงในความผูกพันทางด้านสหภาพศุลกากรกับโปแแลนด์
ประเทศโปแลนด์ได้รับสิทธิในการพัฒนาและดูแลในด้านการขนส่ง การสื่อสาร และความอำนวยความสะดวกบนท่าเรือในเมือง เสรีนครได้รับการจัดตั้งขึ้นเพื่อให้โปแลนด์สามารถเข้าถึงท่าเรือขนาดพอดี ในขณะที่ประชากรของเมืองส่วนใหญ่เป็นชาวเยอรมัน มีชนกลุ่มน้อยชาติพันธุ์โปแลนด์อย่างมีนัยสำคัญเช่นกัน ประชาชนชาวเยอรมันไม่พอใจอย่างมากที่ถูกแยกออกจากเยอรมนี ถูกรังแกข่มเหงจากชนกลุ่มน้อยชาวโปแลนด์ นี่คือความจริงโดยเฉพาะอย่างยิ่งหลังจากที่พรรคนาซีได้เข้ามาควบคุมทางการเมืองในปี 1935-1936
ตั้งแต่โปแลนด์ยังไม่ได้อยู่ในการควบคุมที่สมบูรณ์แบบของท่าเรือ,โดยเฉพาะเฉพาะอย่างยิ่งเกี่ยวกับอุปกรณ์ทางทหาร ท่าเรือใหม่ถูกสร้างขึ้นในบริเวณใกล้เคียงที่ Gdynia เริ่มขึ้นเมื่อปี 1921
ในปี 1933 รัฐบาลของเมืองถูกพรรคนาซีในท้องถิ่นยึดครอง พรรคได้ทำการปราบปรามฝ่ายค้านประชาธิปไตย เนื่องจากการต่อต้านยิวการกดขี่และข่มเหง ชาวยิวจำนวนมากได้หลบหนีออกไปหลังจากเยอรมันบุกโปแลนด์ในปี 1939 นาซีได้ยกเลิกเสรีนครและรวมพื้นที่เข้ามาอยู่ในรูปแบบขึ้นมาใหม่คือ ไรซ์เกาของดันท์ซิชและปรัสเซียตะวันตก นาซีได้จำแนกชาวโปแลนด์และชาวยิวที่อาศัยอยู่ในเมืองให้เป็นพวกต่ำกว่ามนุษย์ ขึ้นอยู่กับว่าพวกเขาจะถูกพิจารณา การบังคับใช้แรงงาน และการสังหารหมู่ หลายคนถูกส่งไปตายที่ค่ายกักกันนาซี รวมทั้งบริเวณใกล้เคียง Stutthof (ปัจจุบันคือ Sztutowo, Poland)
ในะหว่างการพิชิตเมืองโดยกองทัพแดงแห่งสหภาพโซเวียตในช่วงต้นเดือนปี 1945 ประชาชนจำนวนมากได้หลบหนีหรือถูกฆ่าตาย หลังสงคราม ชาวเยอรมันหลายคนที่รอดชีวิตได้ถูกขับไล่ไปยังตะวันตกหรือตะวันออกของเยอรมนีด้วยฐานะเป็นสมาชิกก่อนสงคราม ชนกลุ่มน้อยชาวโปแลนด์ได้เริ่มกลับมาและชาวโปแลนด์ใหม่ได้เข้ามาตั้งถิ่นฐานใหม่ เมืองได้กลายเป็นส่วนหนึ่งของประเทศโปแลนด์เป็นผลมาจากการประชุมพ็อทซ์ดัม
คริส แบร์ด
คริสโตเฟอร์ แพทริก แบร์ด (เกิดวันที่ 25 กุมภาพันธ์ ค.ศ. 1982) เป็นอดีตนักฟุตบอลชาวไอร์แลนด์เหนือ เขาเล่นให้กับดาร์บีเคาน์ตีเป็นสโมสรสุดท้าย และเคยเล่นให้กับทีมชาตินอร์เทิร์นไอร์แลนด์ระหว่าง ค.ศ. 2003–2016 โดยเขาเคยเป็นตัวแทนของชาติในฟุตบอลชิงแชมป์แห่งชาติยุโรป 2016 ที่ประเทศฝรั่งเศส ตำแหน่งที่เขาถนัดคือแบ็กขวาหรือเซ็นเตอร์แบ็ก บางครั้งจะเล่นในตำแหน่งแบ็กซ้าย กองกลางตัวรับ และกองกลางตัวกลาง
แบร์ดเคยเล่นให้กับหลายสโมสรในอังกฤษ ได้แก่ เซาแทมป์ตัน, ฟูลัม, เรดิง, เบิร์นลีย์ และเวสต์บรอมมิชอัลเบียน
เกียรติประวัติ
เซาแทมป์ตัน
ฟูลัม
เบิร์นลีย์
บิกบัคบันนี
บิกบัคบันนี (Big Buck Bunny, ชื่อรหัส Project Peach) เป็นภาพยนตร์ตลกสั้นใน ค.ศ. 2008 ที่สร้างขึ้นโดยใช้คอมพิวเตอร์ซอฟต์แวร์ Blender Institute ซึ่งเป็นส่วนหนึ่งของมูลนิธิเบลนเดอร์ และเช่นเดียวกับภาพยนตร์เรื่องแรกของเบลนเดอร์คือเรื่อง Elephants Dream ภาพยนตร์เรื่องนี้ก็ใช้เบลนเดอร์ ซอฟต์แวร์แบบฟรีและโอเพนซอร์สสำหรับออกแบบโมเดลและแอนิเมชันสามมิติที่ผลิตโดยมูลนิธิเดียวกัน
ภาพยนตร์นี้เผยแพร่เป็นภาพยนตร์โอเพนซอร์ส ภายใต้ใบอนุญาตแสดงที่มา 2.5 (Attribution 2.5 license) ของครีเอทีฟคอมมอนส์
เผยแพร่
ภาพยนตร์นี้ออกฉายรอบปฐมทัศน์ที่อัมสเตอร์ดัมในวันที่ 10 เมษายน ค.ศ. 2008 จากนั้นจึงปล่อยภาพยนตร์และไฟล์ดาวน์โหลดออนไลน์ในวันที่ 30 พฤษภาคม ค.ศ. 2008
ต่อมาใน ค.ศ. 2013 Janus Kristensen ได้เผยแพร่ภาพยนตร์ฉบับภาพสามมิติ เฟรมเรตและความคมชัดสูง
ขนมลืมกลืน
ขนมลืมกลืน เป็น ขนมไทย ตัวขนมแบ่งออกเป็นสองส่วน คือตัวขนมที่ทำจากแป้ง และหน้าขนมที่ทำจากกระทิ ลักษณะ นุ่ม หวานหอม จากตัวขนม และ มันเค็มจาก ส่วนหน้าขนม จัดเป็นชิ้นพอดีคำ ทำให้ทานง่าย
ลักษณะ
ขนมลืมกลืน ทำจากแป้งถั่วเขียวหรือแป้งซ่าหริ่ม ผสมน้ำลอยดอกไม้และน้ำตาล นำไปกวนจนใส หยอดหน้าด้วยกะทิ ส่วนประกอบของขนมมี 2 ส่วน คือ ส่วนของตัวขนมที่ทำจากแป้งถั่วเขียวและหน้าขนมที่ทำจากกะทิ รสชาติหวานหอม มันๆ เค็มๆ จากตัวกะทิ เนื้อของขนมมีลักษณะนุ่ม  ทานอร่อยจนทำให้ลืมกลืนตามชื่อขนมไปเลย
พัฒนาการ
สูตรดั้งเดิมแต่โบราณ เมื่อหยอดหน้ากะทิแล้วจะต้องโรยถั่วซีกคั่วจนกรอบ สีเหลืองทอง หรือ กลีบกุหลาบ และจะต้องหยอดขนมใส่กะทงใบตอง แบบเดียวกับขนมตะโก้ เพื่อได้รสชาติและกลิ่นหอมของใบตอง อันเป็นเสน่ห์ของขนมไทย แต่เมื่อยุคสมัยเปลี่ยนไป ปัจจุบันนิยมใช้ถ้วยพิมพ์วุ้น ที่เป็นพลาสติกมาใส่แทน ดูสวยงามไปได้อีกแบบ แต่เรื่องกลิ่นและรสชาติจากวัสดุธรรมชาตินั้นหายไป
ที่มาของชื่อ
ได้ยินได้ฟังมา 2 กระแส บ้างก็ว่าเป็นขนมอร่อย หอม หวาน มัน จนผู้ที่กินอยากเคี้ยวอยู่ในปากให้นานๆ จนต้องลืมกลืน บ้างก็ว่าเป็นเพราะขนมนุ่ม ลื่น เคี้ยวและกลืนง่ายมากๆ จึงเรียกชื่อเช่นนั้น
เอมี แม็กโดนัลด์ (นักร้อง)
เอมี แม็กโดนัลด์ (Amy Macdonald) เกิดเมื่อวันที่ 25 สิงหาคม ค.ศ. 1987 เป็นนักร้อง นักแต่งเพลงชาวสก็อต เธอออกผลงานอัลบั้มเพลงชุดแรกที่ชื่อว่า This Is The Life มีเพลงดังอย่าง Mr. Rock and Roll, This is The life และ Run อัลบั้มแรกของเธอวางแผงเมื่อต้นปี 2008 และขึ้นอันดับ 1 ที่ UK Charts ได้ในสัปดาห์แรกที่วางขาย ซึ่งทำให้เธอเป็นศิลปินชาวสก็อตแลนด์คนแรกที่พาอัลบั้มขึ้นอันดับ 1 UK Chart
1987
ซามีร์ นัสรี
ซามีร์ นัสรี (سمير نصري, Samir Nasri; เกิด 26 มิถุนายน ค.ศ. 1987) เป็นอดีตนักฟุตบอลอาชีพชาวฝรั่งเศส เล่นในตำแหน่งกองกลางตัวรุก สโมสรที่ลงเล่นล่าสุดคืออันเดอร์เลคต์ในเบลเจียนเฟิสต์ดิวิชัน เอ
ในการแข่งขันฟุตบอลโลก 2014 ที่บราซิลเป็นเจ้าภาพ นัสรีไม่มีชื่อติดทีมชาติทั้งที่ไม่ปรากฏอาการบาดเจ็บหรือเล่นไม่ดีพอแต่อย่างไร โดยมีรายงานข่าวว่า อูว์โก โลริส, โลร็อง โกเซียลนี และ มิคาเอล ล็องโดร ได้เสนอให้ดิดิเยร์ เดชองส์ ผู้จัดการทีมไม่เรียกตัวนัสรีติดทีมชาติไปเนื่องจากพฤติกรรมส่วนตัว อย่างไรก็ตามหลังจากนั้นไม่นาน นัสรีจึงประกาศยุติการเล่นให้กับทีมชาติ
ในต้นฤดูกาล 2016–17 หลังจากแมนเชสเตอร์ซิตีได้เปลี่ยนตัวผู้จัดการทีมและหัวหน้าผู้ฝึกสอนเป็นเปป กวาร์ดีโอลา นัสรีต้องย้ายไปยังเซบิยา ด้วยสัญญายืมตัวเป็นเวลาหนึ่งฤดูกาล ก่อนที่การซื้อขายแลกเปลี่ยนตัวผู้เล่นรอบแรกจะปิดลง โดยฤดูกาลก่อนหน้านั้น นัสรีได้รับบาดเจ็บเป็นประจำ โดยลงเล่นในพรีเมียร์ลีกไปแค่ 12 นัด ยิงประตูได้ 2 ประตู กอรปกับมีข่าวว่ากวาร์ดีโอลาไม่พอใจในตัวนัสรีที่ปล่อยให้ร่างกายตัวเองอ้วนฉุ น้ำหนักมาก อีกทั้งสโมสรในฤดูกาลนี้ยังได้ตัวโนลิโต และลีร็อย ซาเน เข้ามาอีก ซึ่งล้วนแต่เล่นในตำแหน่งเดียวกับนัสรี
แหล่งข้อมูลอื่น
1987
ซำกัวไต่เต่
ซำกัวไต่เต่ (สำเนียงจีนฮกเกี้ยน) หรือ ซานกวนต้าตี้ (三官大帝; พินอิน: sānguān dàdì) เป็นเทวดาตามความเชื่อของจีนและศาสนาเต๋า โดยเป็นตรีเทพบุรุษ สามองค์ซึ่งเป็นผู้บริหารจัดการ ในสถานพิภพจักรวาลอันกว้างใหญ่ โดยได้รับการนับถืออย่างมากในแถบฮกเกี้ยน กว่างตง ไต้หวัน และชาวจีนโพ้นทะเล โดยทั้งสามพระองค์ประกอบด้วย
โดยทั่วไปสมัยโบราณในแผ่นดินจีน องค์ซำกัวไต่เต่ เป็นที่เคารพบูชาของราชวงศ์ในราชสำนักเท่านั้น เป็นที่กำเนิดของการไหว้ ฟ้า ดิน โดยเมื่อจะประกอบพิธีกรรมใด ๆ จะต้องบวงสรวงบอกกล่าวต่อองค์ ซำกัวไต่เต่ เพื่อขอพรจาก ฟ้า ดิน ให้บ้านเมืองสงบสุขร่มเย็นก่อนเสมอ และราชสำนักยังออกคำสั่งประกาศห้าม มิให้ประชาชนทั่วไปทำพิธีบวงสรวงขอพรต่อองค์ซำกัวไต่เต่ เพราะเกรงว่า หากโจรร้ายหรือผู้คิดร้ายได้ใช้คำกล่าวอ้างว่าได้รับพรจากฟ้า ดิน และน้ำแล้ว จะตั้งตนเป็นขบถแล้วล้มราชสำนักเสีย จะเป็นภัยอันตรายต่อราชสำนักได้
ต่อมาในสมัยราชวงศ์ฮั่น ได้เกิดโรคระบาดครั้งใหญ่ ทำให้มีผู้คนล้มตายเป็นจำนวนมาก ได้มีท่านปรมาจารย์ "จางเทียนซือ" ประกอบพิธีกรรมบวงสรวงขอพรต่อองค์ซำกัวไตเต่และได้รับการอนุญาตจากราชสำนักให้สามัญชนทั่วไปสามารถประกอบบวงสรวง ได้จนถึงปัจจุบัน
อับดุลลา ออรีปอฟ
อับดุลลา ออรีปอฟ (Abdulla Oripov; Абдулла Арипов) เป็นนายกรัฐมนตรีอุซเบกิสถานซึ่งดำรงตำแหน่งตั้งแต่วันที่ 14 ธันวาคม ค.ศ. 2016
เมืองพัทยา
เมืองพัทยา เป็นองค์กรปกครองส่วนท้องถิ่นรูปแบบพิเศษแห่งหนึ่งในจำนวนสองแห่งของประเทศไทย (อีกแห่งหนึ่งคือ กรุงเทพมหานคร) ตั้งอยู่ในเขตอำเภอบางละมุง จังหวัดชลบุรี มีระดับเทียบเท่าเทศบาลนคร จัดตั้งขึ้นตามพระราชบัญญัติระเบียบบริหารราชการเมืองพัทยา พ.ศ. 2521 เป็นเมืองท่องเที่ยวที่มีหาดทรายและชายทะเลซึ่งมีชื่อเสียงระดับนานาชาติ อยู่ห่างจากกรุงเทพมหานครไปทางตะวันออกเฉียงใต้ ประมาณ 140 กิโลเมตร ตั้งอยู่บนฝั่งทะเลทางทิศตะวันออกของอ่าวไทย โดยแบ่งส่วนภายในของเมืองเป็น 4 ส่วนได้แก่ พัทยาเหนือ พัทยากลาง พัทยาใต้ และหาดจอมเทียน มีรหัสมาตรฐานไอเอสโอ 3166-2 คือ TH-S
ปัจจุบัน มีแผนการเสนอชื่อเมืองพัทยาต่อยูเนสโกให้เป็นเมืองภาพยนตร์ เนื่องด้วยมีการถ่ายทำภาพยนตร์ไม่น้อยกว่า 300 เรื่องต่อปี และรายได้ร้อยละ 90 มาจากการท่องเที่ยว ภายหลังการเลือกตั้งนายกเมืองพัทยา พ.ศ. 2565 ปรเมศวร์ งามพิเชษฐ์ ได้รับเลือกตั้งเป็นนายกเมืองพัทยา
ประวัติ
ตามพระราชพงศาวดารฉบับพระราชหัตถเลขาเล่ม 2 กล่าวเอาไว้ว่า ขณะที่ นายกลม เป็นนายชุมนุมคุมไพร่พลอยู่ที่นั่น ตั้งทัพคอยสกัดคิดจะต่อรองพระยากำแพงเพชรในตอนนั้นขึ้นช้างพลายถือปืนนกสับรางแดงพร้อม ด้วยพลทหารที่ร่วมเดินทางมาแห่ล้อมหน้าหลัง ตรงเข้าไปในระหว่างพวกพลนายกลมมาสกัดอยู่ ด้วยเดชะบารมีบันดาลให้นายกลมเกิดเกรงกลัวพระเดชานุภาพวางอาวุธสิ้น พาพรรคพวกพลเข้าร่วมกองทัพกับพระยากำแพงเพชร จากนั้นพระยากำแพงเพชรก็นำทัพไปหยุดประทับ ณ สถานที่ที่มีหนองน้ำ ครั้นรุ่งขึ้นหรือวันอังคาร แรม 6 ค่ำ เดือนยี่
นายกลมจึงนำไพร่พลหมี่นหนึ่งนำทัพไปถึง ณ ตำบลหนึ่ง และหยุดพักเสียหนึ่งคืน วันต่อมาจึงเดินทัพมาถึง นาจอมเทียนและทุ่งไก่เตี้ย สัตหีบ โดยหยุดพักแรมแห่งละคืน ต่อมาชาวบ้านก็เรียกตำบลนี้ว่า ทัพพระยา และเปลี่ยนมาเรียกใหม่ พัทธยา เนื่องจากเห็นว่าตรงบริเวณที่พระยาตากมาตั้งทัพนั้นทำเลดี และมีลมทะเลชื่อ ลมพัทธยา ซึ่งก็คือลมที่พัดมาจากทิศตะวันตกเฉียงใต้ไปทิศตะวันออกเฉียงเหนือในต้นฤดูฝน จึงเรียกสถานที่ แห่งนี้ว่า หมู่บ้านพัทธยา ต่อมาปัจจุบันคำว่า พัทธยา ได้เขียนใหม่เป็น พัทยา
อีกเหตุการณ์สำคัญที่ทำให้พัทยาเป็นที่รู้จักไปทั่ว เกิดขึ้นเมื่อวันที่ 29 มิถุนายน พ.ศ. 2502 เมื่อมีรถบรรทุกขนาดใหญ่ของทหารอเมริกันประมาณ 4-5 คัน บรรทุกทหารเต็มคันรถ ประมาณคันละ 100 คน จากจังหวัดนครราชสีมา ซึ่งที่นั่นมีฐานทัพของทหารอเมริกันอยู่ มุ่งมาสู่พัทยา และมาเช่าบ้านตากอากาศของพระยาสุนทร บริเวณตอนใต้ของหาด โดยผลัดกันมาพักผ่อนเป็นงวด งวดละสัปดาห์ จากพฤติกรรมของทหารอเมริกันเช่นนี้ จึงกลายเป็นจุดเริ่มต้นการท่องเที่ยวเมืองพัทยาตอนนี้เอง จากสภาพหมู่บ้านชายทะเลที่เงียบสงบ ก็พลันเปลี่ยนกลับกลายมาเป็นสถานที่ท่องเที่ยวตากอากาศ
ตราสัญลักษณ์ประจำเมืองพัทยา
รูปทรงกลมสองวงซ้อนกัน  หมายถึง “ความเจริญรุดหน้าอย่างต่อเนื่องของเมืองพัทยา”
ภาพทหารโบราณขี่ม้าอยู่บนหน้าผา หมายถึง “ความเป็นเอกราช (เมื่อครั้งสมัยสมเด็จพระเจ้าตากสินมหาราชเคยแวะมาพักทัพที่พัทยา ก่อนที่จะเข้าตีเมืองจันทบุรีและกลับไปกอบกู้เอกราชของชาติ)
ที่ตั้งและอาณาเขต
โดยมีอาณาเขตติดต่อกับเขตการปกครองส่วนท้องถิ่นข้างเคียงดังต่อไปนี้
โดยมีพื้นที่ทั้งหมด 208.10 ตารางกิโลเมตร (130,062.50 ไร่)
การเมืองการปกครอง
การบริหารเมืองพัทยา ประกอบด้วย สภาเมืองพัทยา และนายกเมืองพัทยา
สภาเมืองพัทยา
สภาเมืองพัทยา ประกอบด้วย สมาชิกจำนวน 24 คนโดยมีวาระดำรงตำแหน่งสมาชิกสภาเมืองพัทยา 4 ปีนับแต่วันเลือกตั้ง ซึ่งเลือกตั้งโดยราษฎรผู้มีสิทธิเลือกตั้งในเขตเมืองพัทยา หลังการเลือกตั้งสมาชิกเสร็จแล้วประกาศผล ก็จะทำการเปิดประชุมเพื่อเลือกสมาชิกเป็นประธานสภาเมืองพัทยา 1 คน และ รองประธาน 2 คน เพื่อทำหน้าที่ดำเนินการประชุมและดำเนินกิจการอื่นตามข้อบัญญัติเมืองพัทยา
นายกเมืองพัทยา
นายกเมืองพัทยา 1 คน ซึ่งมาจากการเลือกตั้งโดยตรงของราษฎรผู้มีสิทธิเลือกตั้งในเขตเมืองพัทยา ซึ่งมีวาระดำรงตำแหน่งนายกเมืองพัทยา 4 ปีนับแต่วันเลือกตั้ง
แต่ภายหลังรัฐประหารในประเทศไทย พ.ศ. 2557 นายกเมืองพัทยามาจากการคัดเลือกและแต่งตั้งสมาชิกสภาเมืองพัทยาที่ว่างลงตามประกาศคณะรักษาความสงบแห่งชาติที่ 85/2557 โดยให้มีสมาชิกสภาเมืองพัทยาจำนวน 12 คน
ชุมชนในเขตเมืองพัทยา
รายชื่อชุมชน 42 ชุมชนของเมืองพัทยา
สถานที่ท่องเที่ยว
เมืองพัทยา เป็นพื้นที่ที่ถูกประกาศเป็นพื้นที่พิเศษเพื่อการท่องเที่ยวอย่างยั่งยืน โดยองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน
พัทยาเหนือ
บริเวณพัทยาเหนือในอดีตเคยเป็นแหล่งชุมชนและอุตสาหกรรมมาก่อน อาชีพหลักของผู้คนแถบนี้คือ การทำประมง จึงทำให้มีบรรยากาศของความเก่าแก่หลงเหลืออยู่ บ้านเรือนโบราณ การเป็นอยู่แบบเรียบง่ายตลอดถนนสายนาเกลือ-พัทยา จนถึงบริเวณวงเวียนปลาโลมาซึ่งเป็นจุดเริ่มต้นของถนนเลียบชายหาดซึ่งยาวไปจนถึงพัทยาใต้ ในส่วนของพัทยาเหนือนี้แตกต่างจากบริเวณนาเกลือ โรงแรม บ้านพัก สถานบันเทิง ร้านอาหาร ถูกสร้างขึ้นมากมายริมถนนเลียบชายหาด อีกทั้งสามารถเดินเล่นไปตามทางเท้าริมถนนเลียบชายหาด ด้านติดถนนสุขุมวิทมีแหล่งท่องเที่ยวอย่างเมืองจำลองพัทยา และสถานพยาบาลขนาดใหญ่ได้แก่ โรงพยาบาลกรุงเทพพัทยา ไว้บริการแก่นักท่องเที่ยวอีกด้วย
พัทยากลาง
พัทยากลางนั้นโรงแรมส่วนมากจะมีขนาดไม่ใหญ่มากแต่จะได้พบกับบาร์เบียร์ ร้านขายเสื้อผ้า และบาร์อะโกโก้มากมาย บริเวณถนนเลียบชายหาดมีสถานีตำรวจพัทยาและสำนักงานตรวจคนเข้าเมือง รวมถึงห้างสรรพสินค้า
หาดจอมเทียน
หาดจอมเทียน มีความยาว 6 กิโลเมตร โดยหาดจะถูกแบ่งจากส่วนอื่น ๆ ของเมืองพัทยาด้วยเนินเขาด้านหลังของพัทยาใต้ เมื่อขับรถผ่านเนินเขาและพระพุทธรูปใหญ่ก็จะลงมาสู่หาด ชายหาดนี้เป็นสถานที่ที่เป็นที่นิยมของกีฬาทางน้ำ เนื่องจากพื้นที่แถวนี้มีอากาศที่บริสุทธิ์ ซึ่งถูกพัดมาจากอ่าวไทย และทะเลที่หาดนี้ยังมีความคับคั่งของเรือน้อยกว่าที่อ่าวพัทยา นอกจากนี้หาดจอมเทียนยังเป็นที่สำหรับพักผ่อนหย่อนใจโดยการอาบแดด นอกจากนี้หาดจอมเทียนยังมีทางเล็ก ๆ ซึ่งมีแหล่งจับจ่ายใช้สอย บาร์เบียร์ และยังมีโรงแรมที่มีหาดส่วนตัว บังกะโลคอมเพล็กซ์ คอนโดมิเนียม และร้านอาหาร
เกาะล้าน
เกาะล้าน อยู่ห่างชายฝั่งพัทยา 7 กิโลเมตร มีพื้นที่ประมาณ 4 ตารางกิโลเมตร มีชายหาดที่สวยงามหลายแห่ง ส่วนใหญ่คึกคักไปด้วยนักท่องเที่ยวที่มาเล่นน้ำ ดูปะการัง เล่นกีฬาทางน้ำ เช่น เรือลากร่มชูชีพ เรือสกี สกู๊ดเตอร์ โดยเฉพาะที่หาดตาแหวน หาดทองหลาง หาดนวล และหาดเทียน ส่วนหาดแสมบรรยากาศเงียบสงบกว่าหาดอื่น บริเวณเกาะล้าน และเกาะเล็ก ๆ ที่อยู่รอบ ๆ เช่น เกาะครก และเกาะสากเป็นแหล่งตกปลาดำน้ำดูปะการัง ทั้งแบบน้ำลึกและน้ำตื้น และเป็นสถานที่ฝึกหัดเรียนดำน้ำ
เกาะครก
เกาะครกเป็นเกาะเล็ก ๆ ตั้งอยู่ในพื้นที่ทะเลของพัทยา อยู่ห่างจากฝั่งพัทยาไปทางทิศตะวันตกประมาณ 8 กิโลเมตร เกาะครกมีสถานพักตากอากาศของเอกชน สภาพโดยรอบเกาะเป็นโขดหิน มีหาดทรายอยู่เพียงหาดเดียว อยู่ทางทิศตะวันออกของเกาะ คือ หาดเกาะครก ซึ่งมีความยาวของหาด 100 เมตรเศษ
เกาะสาก
เกาะสากเป็นเกาะขนาดเล็ก ห่างจากเกาะล้านไปทางทิศเหนือประมาณ 600 เมตร รูปร่างโค้งเป็นรูปเกือกม้าหงาย มีหาดทราย 2 หาดทางทิศเหนือและใต้ของเกาะ และมีแนวปะการัง บนเกาะมีที่พักสำหรับนักท่องเที่ยว
หมู่เกาะไผ่
หมู่เกาะไผ่จะประกอบด้วย เกาะเหลื่อม เกาะหูช้าง เกาะกลึงบาดาล เกาะมารวิชัย โดยเกาะเหล่าจะตั้งตัวเรียงกันเป็นหมู่เกาะของทะเลพัทยา โดยมีเกาะไผ่ใหญ่ที่สุด เกาะไผ่อยู่ห่างจากชายฝั่งของเมืองพัทยา ประมาณ 23 กิโลเมตร และมีระยะทางที่ห่างจากเกาะล้านประมาณ 9.5 กิโลเมตร หมู่เกาะไผ่ในปัจจุบันทางกองทัพเรือเป็นผู้ดูแลและพัฒนา และอนุญาตให้บุคคลหรือนักท่องเที่ยวเข้าไปท่องเที่ยวพักผ่อนได้ โดยจะต้องรักษากฎระเบียบอย่างเคร่งครัด
สวนนงนุช
สวนนงนุช เป็นสถานที่ท่องเที่ยวในตำบลนาจอมเทียน อำเภอสัตหีบ จังหวัดชลบุรี มีเนื้อที่ประมาณ 1,500 ไร่ ภายในมีสวนต่าง ๆ ไม่ว่าจะเป็นสวนดอกไม้ สวนไม้พุ่ม ไม้ดัด สวนหิน สวนสัตว์ สวนผีเสื้อ สวนอิตาเลียน สวนฝรั่งเศส และอื่น ๆ อีกมากมาย
งานและเทศกาล
เทศกาลดนตรีพัทยาเป็นเทศกาลดนตรีประจำปีที่จัดขึ้นที่พัทยา โดยเริ่มมาตั้งแต่ปี พ.ศ. 2545 ลักษณะตัวงานจะจัดในช่วงเดือนมีนาคมของทุกปี มีการแสดงของกลุ่มนักร้อง นักดนตรี ทั้งไทยและต่างประเทศ
สนามกีฬาอาร์เตมีโอ ฟรังกี
สนามกีฬาโคมูนาเล อาร์เตมีโอ ฟรังกี เป็นสนามฟุตบอลในเมืองฟลอเรนซ์ ประเทศอิตาลี และเป็นสนามเหย้าของสโมสรฟุตบอลฟีออเรนตีนา เคยใช้จัดการแข่งขันชั่วคราวของซิกส์เนชันส์แชมเปียนชิป 2012 ชื่อเดิมของสนามแห่งนี้คือ "โคมูนาเล"  และชื่อสนามในตอนก่อสร้างคือ สนามกีฬาจีโอวานนี เบอร์ตา ตั้งชื่อตามผู้นับถือลัทธิฟีออเรนติน
สนามกีฬาเปิดใช้งานอย่างเป็นทางการวันที่ 13 กันยายน ค.ศ. 1931 ในนัดที่ฟีออเรนตีนาเปิดบ้านชนะแอดมิราเวียน 1-0 และสร้างเสร็จอย่างสมบูรณ์แบบในปี ค.ศ. 1932 ปัจจุบันสนามแห่งนี้มีความจุ 47,282 ที่นั่ง สถาปนิกผู้ออกแบบสนามกีฬาชื่อว่า Pier Luigi Nervi สนามกีฬามีสถาปัตยกรรมแบบคริสต์ศตวรรษที่ 20
สนามกีฬาเคยใช้จัดแข่งขันฟุตบอลโลก 1934 และรอบคัดเลือกฟุตบอลโอลิมปิกฤดูร้อน 1960 ซึ่งรอบสุดท้ายจัดขึ้นที่โรม ในปี ค.ศ. 1945 ใช้จัดแข่งขันอเมริกันฟุตบอล สปาเกตตีโบว์
ชื่อเดิมของสนามแห่งนี้คือ "โคมูนาเล" แต่ในปี ค.ศ. 1991 ได้เปลี่ยนชื่อสนามโดยตั้งชื่อตามอดีตประธานสมาพันธ์ฟุตบอลอิตาลี นามว่า อาร์เตมีโอ ฟรังกี
สนามได้รับการปรับปรุงเพื่อใช้แข่งขันฟุตบอลโลก 1990 โดยขยายความจุและรื้อลู่วิ่งออก สนามใช้จัดแข่งขัน 3 นัดในกลุ่ม A และรอบก่อนรองชนะเลิศที่อาร์เจนตินาเอาชนะยูโกสลาเวียด้วยการยิงลูกโทษ
สถิติยอดผู้ชมสูงที่สุดคือ 58,271 คน เมื่อวันที่ 25 พฤศจิกายน ค.ศ. 1984 โดยเป็นการแข่งขันระหว่างฟีออเรนตีนาและอินเตอร์ มิลาน ในเซเรียอา
มูลนิธิซอฟต์แวร์ไพทอน
มูลนิธิซอฟต์แวร์ไพทอน (Python Software Foundation, PSF) เป็นองค์กรไม่แสวงหาผลกำไร ตั้งขึ้นเพื่อพัฒนาภาษาไพทอน (เป็นภาษาโปรแกรม) โดยตั้งขึ้นเมื่อวันที่ 6 มีนาคม พ.ศ. 2544 เพื่อจำหน่ายจ่ายแจกโปรแกรมแปลคำสั่งภาษาไพทอน
โจ่ โหลว
โหลว เติ๊ก โจ่ (Low Taek Jho; เกิด 4 พฤศจิกายน 1981) หรือรู้จักในชื่อ โจ่ โหลว หรือ โจ โลว์ (Jho Low) เป็นนักธุรกิจชาวมาเลเซียและผู้หลบหนีคดีนานาชาติที่ถูกตามหาโดยเจ้าหน้าที่ของมาเลเซีย สิงคโปร์ และสหรัฐ ในความผิดที่เกี่ยวเนื่องกับเรื่องอื้อฉาว 1MDB  เขาถูกกล่าวหาว่าเป็นผู้บงการอยู่เบื้องหลังของเรื่องอื้อฉาวนี้
เชื่อกันว่าโจ่ โหลว อยู่ในประเทศจีน ที่ซึ่งเขาเดินทางไปมาระหว่างเมืองใหญ่หลายเมือง เขาเดินทางไปมาอย่างเสรีถึงแม้ตำรวจมาเลเซียได้ยื่นคำเตือนระดับสีแดงของอินเตอร์โพล พร้อมระบุว่าการกระทำเหล่านี้มีการเมืองอยู่เบื้องหลัง
อรัญประเทศ (แก้ความกำกวม)
อรัญประเทศ อาจหมายถึง:
ตำบลกุดโบสถ์
กุดโบสถ์ เป็นตำบลหนึ่งในอำเภอเสิงสาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกุดโบสถ์ ตั้งอยู่ห่างจากอำเภอเสิงสาง ประมาณ 10 กิโลเมตร
การปกครอง
ตำบลกุดโบสถ์ แบ่งการปกครองออกเป็น 18 หมู่บ้าน คือ
วัดพระเหลาเทพนิมิต
วัดพระเหลาเทพนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนา อำเภอพนา จังหวัดอำนาจเจริญ ตั้งอยู่บนเนื้อที่ 7 ไร่เศษ
วัดพระเหลาเทพนิมิตสร้างเมื่อ พ.ศ. 2254 ในสมัยพระเจ้าท้ายสระ โดยพระครูธิ ภิกษุแก้ว ภิกษุอิน เดิมชื่อ วัดศรีโพธิ์ชยารามคามวดี ได้สร้างโบสถ์และพระประธานเมื่อ พ.ศ. 2263
อุโบสถฐานและผนังก่อด้วยอิฐถือปูน เสาไม้เนื้อแข็ง กลม หลังคามุงด้วยกระดานไม้ใช้เวลาก่อสร้างโบสถ์และพระประธาน 13 ปี 7 เดือน 3 วัน หน้าบันลายเถา ตรงกลางมีรูปราหูกลืนจันทร์ ระหว่างเถามีรูปเทพนมและหนุมาน ประตูลักษณะเป็น 3 ช่อง เป็นซุ้มคล้ายปราสาท ใต้ซุ้มมีพญานาค บันไดทางขึ้นตกแต่งด้วยมกรคาบนาค ภายนอกล้อมรอบด้วยใบเสมาจำนวน 24 ใบ ภายในมีพระพุทธรูปปางมารวิชัยรูปแบบศิลปะลาวสกุลเวียงจันทน์ ซึ่งพระครูธิเจ้าอาวาสให้ภิกษุแก้ว ภิกษุอิน พระซาพรหม เป็นผู้ขัดเกลาหล่อเหลาให้งดงามยิ่ง ชาวบ้านจึงตั้งชื่อว่า พระเหลา พ.ศ. 2441 ท่านเจ้าคุณพระอุบาลีคุณูปมาจารย์ (จันทร์ สิริจันโท) พระเกจิอาจารย์ชื่อดังของจังหวัดอุบลราชธานี และภาคอีสาน ได้เสริมนามต่อท้ายให้กับองค์พระเป็น "พระเหลาเทพนิมิต" ซึ่งมีความหมายว่า "พระพุทธรูปที่งามคล้ายเหล่าดุจเทวดานิมิตไว้" และได้รับขนานนามว่า พระพุทธชินราชแห่งภาคอีสาน เป็นพระพุทธรูปปูนปั้นลงรักปิดทอง ปางมารวิชัย สูง 2.70 เมตร หน้าตักกว้าง 2.85 เมตร
หอแจก (ศาลาการเปรียญ) สร้างขึ้นเมื่อ พ.ศ. 2463 มีฐานแอวขันปากพานโบกคว่ำ โบกหงาย หลังคาทรงปั้นหยาหน้าจั่วปีกนก มีมุขบันไดขึ้นด้านหน้าและด้านหลังเบี่ยงซ้ายห้องที่สอง ราวบันไดตกแต่งด้วยปูนปั้นรูปมกรคาบนาคและตัวมอมมีลูกอ่อนภายในศาลาโล่งเสาเป็นเสาก่ออิฐฉาบปูนเสามีบัวที่ฐานและหัวเสา ฝ้าเพดานและเครื่องหลังคาทำด้วยไม้ เชิงชายตกแต่งด้วยไม้ฉลุลาย ยอดและหางปั้นลมตกแต่งด้วยไม้กลึง วัดมีสระน้ำโบราณ ตรงกลางสร้างเป็นหอพระไตรปิฎก สร้างเมื่อ พ.ศ. 2535
รวมวงธงไชยคอนเสิร์ต
รวมวงธงไชยคอนเสิร์ต ตอน สุขใจนักเพราะรักคำเดียว เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2559 โดยแสดงที่ อิมแพ็ค อารีน่า เมืองทองธานี จำนวน 3 รอบ ระหว่างวันที่ 27 - 28 กุมภาพันธ์ 2559 โดยมีแขกรับเชิญที่ไม่เคยขึ้นเวทีคอนเสิร์ตด้วยกันมาก่อน เช่น โจอี้ บอย, ใหม่ ดาวิกา, พลอยชมพู, มาตัง, วง 25hours, ต้า และ สอง พาราด็อกซ์  เป็นต้น ซึ่งมีผู้ชมกว่า 3 หมื่นคน  และนอกจากเป็นครั้งแรกของคอนเสิร์ตธงไชยที่ทางบริษัท จีเอ็มเอ็ม แกรมมี่ มีการถ่ายทอดสดบางช่วงให้ผู้ชมทั่วโลกทางยูทูบ และถ่ายทอดสดทั่วไทยทางโทรทัศน์ช่อง GMM25 และ Fan TV และ ดีวีดีคอนเสิร์ต วางจำหน่ายวันที่ 28 กรกฎาคม พ.ศ. 2559
การแสดง
รอบการแสดงคอนเสิร์ต หมายเหตุ
แขกรับเชิญ
ในคอนเสิร์ต รวมวงธงไชยคอนเสิร์ต ตอน สุขใจนักเพราะรักคำเดียว มีการแบ่งแขกรับเชิญออกเป็น 3 ช่วง ดังต่อไปนี้
สายโจ๊ะ
สายโดด
สายแดนซ์
บทเพลงในคอนเสิร์ต และโชว์
สำหรับบทเพลงในคอนเสิร์ต
คณะกรรมการปฏิรูปกฎหมาย
คณะกรรมการปฏิรูปกฎหมาย (อักษรย่อ คปก.) คือ องค์กรอิสระตามเจตนารมณ์ มาตรา 81 (3) ของรัฐธรรมนูญแห่งราชอาณาจักรไทย พุทธศักราช 2550 ซึ่งเป็นการบัญญัติไว้ในแนวนโยบายพื้นฐานแห่งรัฐว่าด้วยกฎหมายและการยุติธรรม ที่กำหนดให้ รัฐต้องจัดทำกฎหมายเพื่อจัดตั้งองค์กรเพื่อการปฏิรูปกฎหมาย ที่ดำเนินการเป็นอิสระ ในการปรับปรุงและพัฒนากฎหมายของประเทศ รวมทั้งปรับปรุงและพัฒนากฎหมายให้เป็นไปตามรัฐธรรมนูญ โดยต้องรับฟังความคิดเห็นของผู้ได้รับผลกระทบจากกฎหมายนั้นประกอบด้วย
ในเวลาต่อมา ได้มีการตราพระราชบัญญัติคณะกรรมการปฏิรูปกฎหมาย พ.ศ. 2553 ขึ้น เมื่อวันที่ 19 พฤศจิกายน พ.ศ. 2553 มีผลทำให้เกิดการจัดตั้งองค์กรเพื่อการปฏิรูปกฎหมายขึ้นในประเทศไทย โดยองค์กรดังกล่าวมีความเป็นอิสระในการดำเนินการตามอำนาจหน้าที่กฎหมายบัญญัติไว้
องค์กรปฏิรูปกฎหมาย จะมีรูปแบบเป็นคณะกรรมการ เรียกว่า "คณะกรรมการปฏิรูปกฎหมาย" โดยมีองค์ประกอบ ดังนี้
คณะกรรมการปฏิรูปกฎหมาย สิ้นสุดลงตามคำสั่งหัวหน้าคณะรักษาความสงบแห่งชาติ ที่ ๗๑/๒๕๕๙ เรื่อง การยกเลิกกฎหมายว่าด้วยสภาที่ปรึกษาเศรษฐกิจและสังคมแห่งชาติ กฎหมายว่าด้วยสภาพัฒนาการเมือง และกฎหมายว่าด้วยคณะกรรมการปฏิรูปกฎหมาย ซึ่งประกาศในราชกิจจานุเบกษา เมื่อวันที่ 13 ธันวาคม พ.ศ. 2559
อำนาจหน้าที่
คณะกรรมการปฏิรูปกฎหมาย มีอำนาจหน้าที่เกี่ยวกับการปฏิรูปกฎหมาย ดังนี้
ที่มาของคณะกรรมการปฏิรูปกฎหมาย
คณะกรรมการปฏิรูปกฎหมาย จะมีกระบวนการสรรหาจาก คณะกรรมการสรรหา ซึ่งคณะกรรมการสรรหาจะมีองค์ประกอบเป็นไปตามที่กฎหมายกำหนด บนพื้นฐานของการมีส่วนร่วมของ 3 ภาคส่วน ได้แก่ ภาคราชการ ภาควิชาการ และภาคเอกชน ดังนี้
โดยเมื่อ คณะกรรมการสรรหา ได้ดำเนินการคัดเลือกบุคคลที่มีความรู้ ความสามารถ มีความเชี่ยวชาญ และมีผลงานเป็นประจักษ์ อันเป็นประโยชน์ต่อการปฏิรูปกฎหมาย แล้วครบจำนวนและประเภทตามที่กฎหมายกำหนด ก็จะมีการนำรายชื่อเสนอต่อนายกรัฐมนตรี เพื่อนำขึ้นทูลเกล้าฯ เพื่อทรงลงพระปรมาภิไธย โปรดเกล้าฯ แต่งตั้งให้ดำรงตำแหน่งและปฏิบัติหน้าที่ต่อไป
รายนามคณะกรรมการปฏิรูปกฎหมาย
รายนามคณะกรรมการปฏิรูปกฎหมายชุดแรก ซึ่งเป็นคณะกรรมการปฏิรูปกฎหมาย เริ่มเข้าปฏิบัติหน้าที่เมื่อวันที่ 25 พฤษภาคม พ.ศ. 2554 โดยมีวาระการดำรงตำแหน่ง คราวละ 4 ปี และสามารถได้รับเลือกให้ดำรงตำแหน่งอีก แต่ไม่เกิน 2 วาระติดกัน
คณะกรรมการชุดดังกล่าว หมดวาระลงในปี พ.ศ. 2558
ชะอำ (แก้ความกำกวม)
ชะอำ อาจหมายถึง:
ศาสนาอิสลามในประเทศอินโดนีเซีย
ศาสนาอิสลามเป็นศาสนาที่มีผู้นับถือมากที่สุดในประเทศอินโดนีเซีย คิดเป็นร้อยละ 86.7 ของประชากรทั้งหมดที่ระบุตนเองเป็นมุสลิมในแบบสำรวจเมื่อ ค.ศ. 2018 ประเทศอินโดนีเซียเป็นประเทศมุสลิมส่วนใหญ่ที่มีประชากรมุสลิมมากที่สุด โดยมีผู้นับถือประมาณ 231 ล้านคน
ในส่วนของนิกาย ประชากรจำนวนมาก (98.8%) เป็นมุสลิมนิกายซุนนี ส่วนประชากร 1-3 ล้านคน (1%) นับถือนิกายชีอะฮ์และกระจุกตัวอยู่รอบ ๆ จาการ์ตา และประมาณ 400,000 คน (0.2%) นับถือนิกายอะห์มะดียะฮ์ ส่วนในเชิงสำนักนิติศาสตร์ตามสถิติประชากร ร้อยละ 99 ของมุสลิมในอินโดนีเซียดำเนินตามสำนักชาฟิอี แม้ว่าเมื่อมีการสอบถาม กลับพบว่ามีร้อยละ 56 ที่ไม่ได้อิงสำนักใด ๆ โดยเฉพาะ กระแสความคิดในศาสนาอิสลามในประเทศอินโดนีเซียสามารถแบ่งออกได้เป็นสองแนวอย่างกว้าง ๆ : "นวยุคนิยม" ที่มีความใกล้ชืดกับเทววิทยาแบบดั้งเดิม พร้อมเปิดรับการเรียนรู้สมัยใหม่ และ "จารีตนิยม" ที่ตามการตีความของผู้นำศาสนาท้องถิ่นและครูสอนศาสนาในโรงเรียนประจำของอิสลาม (เปอซันเตร็น)
ศาสนาอิสลามในประเทศอินโดนีเซียค่อย ๆ แพร่กระจายผ่านกิจกรรมการค้าของพ่อค้ามุสลิมชาวอาหรับ การเข้ารีตของผู้นำท้องถิ่น และอิทธิพลของลัทธิศูฟีตั้งแต่คริสต์ศตวรรษที่ 13 ในช่วงสมัยอาณานิคมตอนปลาย มีการใช้ศาสนานี้เป็นป้ายชุมนุมต่อต้านลัทธิอาณานิคม ปัจจุบันแม้ว่าอินโดนีเซียมีประชากรมุสลิมส่วนใหญ่จำนวนมาก แต่ประเทศนี้ไม่ใช่รัฐอิสลาม แต่เป็นรัฐฆราวาสตามรัฐธรรมนูญที่รัฐบาลยอมรับศาสนาอย่างเป็นทางการ 6 ศาสนา
Poricella
Poricella เป็นสกุลของไบรโอซัวที่อยู่ในวงศ์ Arachnopusiidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
พัทยา (แก้ความกำกวม)
พัทยา อาจหมายถึง:
ฟลอเรนซ์แอนด์เดอะแมชชีน
ฟลอเรนซ์แอนด์เดอะแมชชีน (Florence and the Machine หรือ Florence + the Machine) หรือชื่อจริงของนักร้องนำว่า ฟลอเรนซ์ เวลช์ เป็นวงดนตรีจากสหราชอาณาจักรโดยที่แนวดนตรีของฟลอเรนซ์ได้รับการวิจารณ์ว่าเป็นการผสมผสานกันของดนตรีแนวป็อป, ร็อก และ โซล วงดนตรีของเธอได้รับการตอบรับอย่างดีมาโดยตลอดก่อนการเข้าสู่วงการดนตรีกระแสหลัก โดยความร่วมมือของบีบีซีที่โปรโมทฟลอเรนซ์ทางช่องบีบีซี อินทรูดิวซิง ส่วนอัลบั้มเดบิวต์มีชื่อว่า "Lungs" วางจำหน่ายวันที่ 6 กรกฎาคม พ.ศ. 2552 อัลบั้มดังกล่าวขึ้นชาร์ตอันดับอัลบั้มยอดนิยมของสหราชอาณาจักร โดยอยู่ลำดับที่ 2 ในช่วง 5 สัปดาห์แรกของการวางจำหน่าย ในวันที่ 17 มกราคม พ.ศ. 2553 อัลบั้มเดบิวต์นี้ก็ก้าวขึ้นสู่อันดับที่ 1 ในชาร์ตชาร์ตอันดับอัลบั้มยอดนิยมของสหราชอาณาจักร และอยู่ในชาร์ตติดต่อกันนานถึง 28 สัปดาห์ จนกระทั่งงานประกาศรางวัลบริทอวอร์ดประจำปี พ.ศ. 2553 อัลบั้ม "Lungs" ก็ได้รับรางวัลมาสเตอร์การ์ดบริติชอัลบั้ม ปัจจุบันมีเพลงที่ได้รับความนิยมเช่น "Rabbit Heart (Raise It Up)" และ "Dog Days Are Over"
เนโอมี แคมป์เบลล์
เนโอมี เอเลน แคมป์เบลล์ (Naomi Elaine Campbell; เกิด 22 พฤษภาคม ค.ศ. 1970) เป็นนางแบบ นักแสดง และนักธุรกิจชาวอังกฤษ แคมป์เบลล์ได้รับการคัดเลือกให้เป็นนางแบบในขณะอายุ 15 ปี และได้รับการยอมรับว่าเป็นหนึ่งในหกนางแบบที่มีชื่อเสียงและเป็นที่ต้องการมากที่สุดในช่วงปลายคริสต์ทศวรรษ 1980 และ 1990 และเป็นหนึ่งในสุดยอดนางแบบที่เป็นที่ต้องการของอุตสาหกรรมแฟชั่นในช่วงนั้น
นอกเหนือจากอาชีพนางแบบ เธอได้มีส่วนร่วมกับกิจการอื่น ๆ ซึ่งรวมถึงนวนิยาย อัลบั้มเพลงอาร์แอนด์บีและป็อป และการปรากฏตัวในภาพยนตร์และโทรทัศน์ เช่น รายการเรียลลิตีโชว์ เดอะเฟซ ที่จัดแข่งขันเพื่อค้นหาสุดยอดนางแบบ นอกจากนี้เธอยังมีส่วนร่วมในงานการกุศลต่าง ๆ อีกด้วย
ชีวิตในวัยเด็ก
แคมป์เบลล์เกิดในสตรีทแฮม ลอนดอน เป็นลูกสาวของนักเต้นชาวจาเมกาชื่อ วาเลอรี มอร์ริส พ่อของเธอแยกทางกับแม่ขณะตั้งครรภ์ได้สี่เดือน เธอใช้นามสกุลแคมป์เบลล์ซึ่งเป็นนามสกุลของแม่จากการแต่งงานครั้งที่สอง เธอมีน้องชายชื่อปิแอร์ เกิดในปี ค.ศ.1985 แคมป์เบลล์เกิดในครอบครัวชาวแอโฟร-จาเมกา และมีบรรพบุรุษเป็นชาวจาเมกาเชื้อสายจีน
แคมป์เบลล์อาศัยอยู่ในกรุงโรม แม่ของเธอเป็นนักเต้นสมัยใหม่ ที่ต้องเดินทางตลอดเวลาจึงฝากเลี้ยงไว้กับญาติของเธอในลอนดอน เพื่อเดินทางไปทั่วยุโรปกับทางคณะเต้นแฟนตาสติกา แคมป์เบลล์เข้าเรียนที่บาร์บาราสเปชสเตจสคูล เมื่ออายุได้ 10 ปี เธอเป็นที่ยอมรับในสถาบันศิลปะการแสดงอิตาเลียนคอนทิ เมื่อเธอเรียนบัลเลต์
1978-86: จุดเริ่มต้น
ภาพลักษณ์สาธารณะครั้งแรกของแคมป์เบลล์ปรากฏตัวเมื่ออายุ 7 ขวบในปี ค.ศ.1978 เมื่อเธอได้ใปรากฏตัวในมิวสิกวิดีโอ "อิสธิสเลิฟ" ของ บ็อบ มาร์เลย์ เมื่ออายุได้ 12 ขวบเธอได้เต้นในมิวสิกวิดีโอเพลง "ไอทัมเบิลโฟร์ยา" ของคัลเจอร์ คลับ
1987-97: ความสำเร็จระดับสากล
ไม่กี่ปีข้างหน้า อาชีพนางแบบของแคมป์เบลล์ก้าวหน้าอย่างต่อเนื่อง เธอได้เดินแค็ตวอล์กให้กับนักออกแบบ เช่น จานนี เวอร์ซาเช, เอซเซดีน อาลาญา, ไอแซก มิซราฮี และยังเป็นนางแบบให้กับช่างภาพชื่อดังอย่าง ปีเตอร์ ลินด์เบิร์ก, เฮิร์บ ริตส์, บรูซ เวเบอร์ ในช่วงปลายปี ค.ศ.1980 แคมป์เบลล์กับคริสตี้ เทอร์ลิงตัน และลินดา อีวานเจลิสตา ถูกเรียกรวมกันว่า "Threenity" ซึ่งกลายเป็นรุ่นที่รู้จักมากที่สุด
เมื่อต้องเผชิญกับการเหยียดผิวแคมป์เบลล์ได้รับการสนับสนุนจากเพื่อนผิวขาวของเธอ เทอร์ลิงตัน และอีวานเจลิสตา บอกผ่านโดลเช แอนด์ กาบบานา ว่า "ถ้าคุณไม่ได้เลือกนาโอมิ คุณก็จะไม่ได้รับเลือกเรา" ในเดือนธันวาคมปี ค.ศ.1987 เธอปรากฏตัวบนหน้าปกนิตยสาร Britishvogue ของอังกฤษ ในเดือนสิงหาคมปี ค.ศ.1988 เธอคือคนผิวดำคนแรกที่ได้ขึ้นหน้าปกนิตยสารของฝรั่งเศส "Frencevogue"
ในเดือนมกราคมปี ค.ศ.1990 แคมป์เบลล์ถูกประกาศว่า เธอคือ "เมกาซูเปอร์โมเดล" โดยปรากฏตัวขึ้นพร้อมกับเทอร์ลิงตัน, อีวานเจลิสตา, ซินดี คราวฟอร์ด, และทาเทียนา พาติทซ์ บนหน้าปกนิตยสาร Britishvogue
ในปี ค.ศ.1993 แคมป์เบลปรากฏตัวบนหน้าปกนิตยสาร "Amaricanvogue" ในเดือนเมษายนพร้อมกับคริสตี้ เทอร์ลิงตัน, คลาวเดีย ชิฟเฟอร์, สเตฟานี ซีมัวร์, และเฮเลนา คริสเทนเซน และอีกครั้งในเดือนมิถุนายน
1998-2012
ในปี ค.ศ.1998 นิตยสารไทม์ประกาศว่าได้สิ้นสุดยุคของซูเปอร์โมเดล ส่วนใหญ่แล้วแคมป์เบลล์นั้นเกษียณจากแค็ตวอล์ก ในปี ค.ศ.1999 เธอได้เซ็นสัญญากับเครื่องสำอางเวลลา ซึ่งเป็นครั้งแรกของเธอ ในปี ค.ศ.2007 เธอเดินแค็ตวอล์กให้กับดียอร์แฟชั่นโชว์ ครบรอบ 60 ปี ที่แวร์ซาย ประเทศฝรั่งเศส
2013- ปัจจุบัน
ในเดือนมีนาคมปี ค.ศ.2013 แคมป์เบลล์ได้เข้าร่วมงานกับ นูเมโรรัสเซีย และแคมป์เบลล์ยังได้เป็นเมนเทอร์ให้กับรายการเดอะเฟซ พร้อมกับแคโรไลนา คูร์โควา, และโคโค่ โรชา
แคมป์เบลล์ยังได้เดินแบบบนรันเวย์ให้กับ มาร์ค เจคอบส์, แซงต์ โลรองต์ ปารีส, โคลเอ, ไดแอน วอน เฟิร์สเทนเบิร์ก, พราดา, ชาเนล, จีวองชี, ดอลเช แอนด์ กาบบานา, เบอร์เบอรี, แซค โพเซน, บัลฟิน, คาร์ล เลเจอร์เฟล, เกียรฟรังโก เฟอร์เฟ, เวอร์ซาเช, เฮลมุต แลง, คริสเตียน ดีออร์, จอห์น แกลลิอาโน, ราล์ฟ ลอเร็น, ชอง ปอล โกลติเยร์, ทอมมี ฮิลฟิเกอร์, ออสการ์เดอลาเรนตา, ไมเคิล คอร์ส, แอนนา ซุย, หลุยส์ วิตตอง, แอร์แม็ส, มาร์กวิส, โรแบร์โต กาวาลลี, และวาเลนติโน
เธอเคยปรากฏตัวในแคมเปญโฆษณาของ เฟนดิ, เบอร์เบอร์รี, ดอลเช แอนด์ กาบบานา, เอสคาดา, หลุยส์ วิตตอง, พราดา, โคลเอ, เวอร์ซาเช, จีวองชี, บัลฟิน, แซงต์ โลรองต์ ปารีส, ไอแซก มิซราฮี, ทอมมี ฮิลฟิเกอร์, วาเลนติโน, ลา พรอลา, เดนนิส บาสโซ, ฟิลิป ไพลน์, แมงโก, เทียร์รี มูแกลร์, บัลแมง, นาร์ส คอสเมติกส์, โรแบร์โต กาวาลลี, เดวิด ยูร์แมน, อเลสซานโดร เดลล์แอ็กควา, ดีสแควร์ทู, เอ็กซ์เพรส, เอชแอนด์เอ็ม, บูมมิงแดลส์, แดลเลิดส์, เมซีส์, บาร์นีส์นิวยอร์ก, นีแมน มาร์คัส, แก็ป, เอวอน โพรดักส์ อิงก์, เรฟลอน, และวิกตอเรียส์ซีเคร็ต
ในปี ค.ศ.2015 แคมป์เบลล์ได้เล่นละครเรื่อง เอ็มไพร์ และอเมริกัน ฮอเรอร์ สตอรี: โฮเต็ล ในปี ค.ศ.2016 แคมป์เบลล์ได้ปรากฏตัวในมิวสิกวิดีโอเพลง "ดรอนบอมบ์มี" ของนักร้องชื่อ อนอฮ์นิ
น้ำหอม
ตั้งแต่ปี ค.ศ. 1999 แคมป์เบลล์ไดเปิดตัวน้ำหอม 16 กลิ่น ภายใต้ยี่ห้อพรอคเตอร์ แอนด์ แกมเบิล
บิสมาร์ก
บิสมาร์ค หรือ บิสมาร์ก (Bismarck)
Bismarck
Phidolopora
Phidolopora เป็นสกุลขอไบรโอซัวที่อยู่ในวงศ์ Phidoloporidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
ไรน์-เน็คคาร์-อาเรนา
ไรน์-เน็คคาร์-อาเรนา (Rhein-Neckar-Arena) หรือ เวียร์ซ็อลไรน์-เน็คคาร์-อาเรนา (Wirsol Rhein-Neckar-Arena) ตามชื่อผู้สนับสนุน เป็นสนามกีฬาอเนกประสงค์ในเมืองซินส์ไฮม์ รัฐบาเดิน-เวือร์ทเทิมแบร์ค ประเทศเยอรมนี เป็นสนามเหย้าของสโมสร 1899 ฮ็อฟเฟินไฮม์ ความจุ 30,150 ที่นั่ง โดยถูกสร้างขึ้นเพื่อใช้แทนสนามเดิม คือ ดีทมาร์-ฮ็อพ-ชตาดีอ็อน
ไรน์-เน็คคาร์-อาเรนา เป็นสนามที่ใหญ่ที่สุดในเขตมหานครไรน์-เน็คคาร์ แม้ว่าจะตั้งอยู่ในเมืองที่มีประชากรเพียง 36,000 คน
การแข่งขันนัดแรกเกิดขึ้นเมื่อวันที่ 31 มกราคม ค.ศ. 2009 ในนัดที่ฮ็อฟเฟินไฮม์เปิดบ้านเอาชนะเอแนร์กีค็อทบุส 2–0 นอกจากนี้ ยังใช้จัดแข่งขันฟุตบอลโลกหญิง 2011 และใช้จัดแข่งขัน "ดีดีแอลวินเทอร์เกม 2017" ประเภทกีฬาฮอกกี้น้ำแข็ง นัดระหว่างอาดเลอร์มันไฮม์กับชเว็นนิงเงอร์ไวลด์วิงส์เมื่อวันที่ 7 มกราคม ค.ศ. 2017
อะตอมมิกคิตเทน
อะตอมมิกคิตเทน (Atomic Kitten) เป็นวงหญิงล้วนแนวป็อปจากเมืองลิเวอร์พูล ประเทศอังกฤษ ประกอบด้วยสมาชิก เอลิซาเบธ แม็กคลานอน, นาตาชา ฮามิลตัน, และเจนนิเฟอร์ ฟรอสต์ ที่มาแทนที่สมาชิกเดิมคือ เคอร์รี คาโตนา จนกระทั่งเลิกวงในปี 2004 และกลับมารวมตัวกันอีกครั้งโดยที่สมาชิกเดิมคือ เคอร์รี คาโตนา มาแทน เจนนี ฟรอสต์เมื่อปี 2012 ในเดือนมกราคม 2001 พวกเขามีซิงเกิลฮิตและอัลบั้มฮิตติดในสี่สิบอันดับแรกทั่วโลกอย่างเช่นเพลง "Right Now," "Whole Again," "Eternal Flame," "The Tide Is High," และ "Ladies Night"
จากข้อมูลในเว็บไซต์อย่างเป็นทางการของแม็กลาร์นอนอ้างว่า อะตอมมิกคิตเทนมีผลงานยอดขายมากกว่า 10 ล้านชุดทั่วโลก ยอดขายนี้คือ มียอดขายซิงเกิล 6.2 ล้านชุดและอัลบั้ม 4 ล้านชุด
เฉิน หลงไห่
เฉิน หลงไห่ เป็นนักวอลเลย์บอลชาวจีน เขาได้เข้าแข่งขันในรายการวอลเลย์บอลชายชิงแชมป์โลก 2014ที่ประเทศโปแลนด์ และเป็นผู้ทำหน้าที่ให้แก่สังกัดสโมสรเซี่ยงไฮ้
แหล่งข้อมูลอื่น
1991
Phonicosia
Phonicosia เป็นสกุลของไบรโอซัวที่อยู่ในวงศ์ Lacernidae
สปีชีส์ในสกุลนี้พบในออสเตรเลีย นิวซีแลนด์ มาเลเซีย ทางตอนใต้สุดของอเมริกาใต้
สปีชีส์ในสกุลนี้ ได้แก่:
อาร์ชี (ทรานส์ฟอร์มเมอร์ส)
อาร์ชี (アーシー, Arcee) เป็นตัวละครจากเรื่อง ทรานส์ฟอร์มเมอร์ส
ทรานส์ฟอร์มเมอร์ส เดอะมูฟวี่
ในภาพยนตร์เรื่องนี้อาร์ซีมีบทบาทในการช่วยสปริงเกอร์ เปลี่ยนระบบการป้องกันป้อมปราการเพื่อขับไล่เหล่าหุ่นยนต์ฝ่ายดีเซปติคอนส์ที่มาโจมตี ออโต้บอทซิตี้ และเธอยังมีหน้าที่คอยดูแลและปกป้อง แดเนียล วิทวิคกี้ เพื่อนมนุษย์ของฮอทรอด ที่ได้ร่วมผจญภัยกับออโต้บอทส์มาหลายครั้ง
ทรานส์ฟอร์มเมอร์ส อะนิเมเต็ด
เมื่อครั้งเกิดศึกใหญ่บนดาวบ้านเกิด อาร์ชีบาดเจ็บสาหัสจนขาซ้ายขาดและตกลงไปในซากปรักหักพัง ในระหว่างนั้นแร็ตเชตได้พบและทำการปฐมพยาบาลให้ แต่เนื่องด้วยล็อกดาวน์มาพบเจอเสียก่อนทำให้การรักษาของแร็ตเชตต้องหยุดชะงักงันและพาอาร์ชีหลบหนี แต่จนแล้วจนรอดแร็ตเชตและอาร์ชีไม่สามารถหลบหนีจากการตามล่าของล็อกดาวน์ได้
อาร์ชีถูกล็อกดาวน์จับตัวไปพร้อมกับแร็ตเชตด้วยลำแสงยาสลบและพาตัวมายังยานอวกาศของล็อกดาวน์เพื่อทำการดัดแปลงพร้อมกับแยกชิ้นส่วน ในระหว่างที่ล็อกดาวน์เผลอ อาร์ชีเห็นปืนของล็อกดาวน์วางอยู่จนคิดแผนหลบหนีได้และขอให้แร็ตเชตร่วมมือกับเธอ แร็ตเชตใช้ปืนลำแสงยิงใส่ล็อกดาวน์และสามารถพาอาร์ชีออกมาจากยานอวกาศได้แต่ลำแสงที่แร็ตเชตปล่อยออกไปคือลำแสงแม่เหล็ก ทำให้เกิดผลข้างเคียงอันร้ายแรงของเมมโมรี่คอร์ ความทรงจำของอาร์ชีได้รับความเสียหายทั้งหมด แม้จะสภาพร่างกายจะเหมือนปกติแต่ความทรงจำที่ไม่สามารถกู้คืนมาได้ทำให้เป็นแผลในใจอย่างหนึ่งของแร็ตเชตในเวลาต่อมา
เมื่ออาร์ชี มายังโลกมนุษย์ เธอได้สแกนรถอนาคต มาเป็นร่างพาหนะของเธอ ซึ่งรูปแบบพาหนะของอาร์ชีนั้น มีลักษณะคล้ายกับรถแข่งและร่างพาหนะของ ไนโตรคอนวอย จาก กาแล็คซี่ ฟอร์ซ เสียมากกว่า
ทรานส์ฟอร์มเมอร์ส ไพร์ม
อาร์ชี หุ่นยนต์สาวห้าวหนึ่งเดียวในกลุ่มออโต้บอทส์ เธอแปลงร่างเป็นรถมอเตอร์ไซด์สีน้ำเงิน บทบาทของเธอในภาคนี้ทำหน้าที่คุ้มกัน แจ็ค ดาร์บี้ ให้รอดพ้นจากภัยอันตรายที่เกิดจากสงครามหุ่นยนต์ อาร์ชีมีประสบการณ์ที่เจ็บปวดจากการที่คู่หูของเธอ ชื่อว่า เทลเกท ถูกไอรัชนิด ฝ่ายดีเซปติคอนส์ สังหารจนเสียชีวิต คลิฟฟ์จัมเปอร์ ฝ่ายออโต้บอทส์อีกตัวหนึ่ง จึงต้องคอยดูแลอาร์ชีแทนเทลเกท แต่ภายหลังคลิฟฟ์จัมเปอร์ ถูก สตาร์สครีม ใช้กรงเล็บแทงเสียชีวิตไปอีกคน อาร์ซีจึงไร้คู่หูมาโดยตลอด แจ็คจึงคอยให้กำลังใจและคอยรักษาสภาพจิตใจของอาร์ชี นั่นจึงทำให้อาร์ชีกับแจ็คมีความผูกพันกันเป็นอย่างมาก ส่วนด้านการรบและการปฏิบัติงานนั้น เธอมักจะได้รับภารกิจสำคัญให้ทำการร่วมกับ บัมเบิลบี นอกจากนี้อาร์ชียังคอยให้คำแนะนำบัมเบิลบีและออโต้บอทส์ตัวอื่น ๆ แต่คำพูดของเธอในบางครั้งก็ทำให้หุ่นยนต์บางตัวหมดกำลังใจและได้รับอันตรายเช่นเดียวกัน เห็นได้ชัดจากเหตุการณ์ที่อาร์ชีต่อว่าสโมคสกรีน ในเรื่องที่สโมคสกรีนมักจะเห็นการออกรบเป็นเรื่องสนุกและน่าตื่นเต้น ทำให้สโมคสกรีนน้อยใจที่ถูกอาร์ซีต่อว่าจนหนีออกจากฐานทัพออโต้บอทส์และถูกเลเซอร์บีคจัวตัวไป เสียงพากย์อาร์ซีในภาคนี้ให้เสียงภาษาไทยโดยศันสนีย์ วัฒนานุกูล (ฉบับช่องเอ็มคอตแฟมมิลี่) นิรมล กิจภิญโญชัย (ฉบับการ์ตูนเน็ตเวิร์ค) และ ชนิดาภา มัฐผา (ฉบับทีมพากย์เสียงไทย)
ฉบับคนแสดง
ภาพยนตร์คนแสดงเรื่องแรกที่อาร์ซีได้ปรากฏตัว ในฉบับภาพยนตร์คนแสดง คือ ทรานส์ฟอร์มเมอร์ส อภิมหาสงครามแค้น อาร์ซีได้ถูกประกอบจากหุ่นยนต์เพศหญิงที่แยกต่างหากกัน 3 ตัว ซึ่งสามารถแปลงร่างไปเป็นมอเตอร์ไซค์ได้
บทบาท
อาร์ชี มีบทบาทสำคัญในการสู้รบคนหนึ่งแม้ว่าเธอจะเป็นผู้หญิงแต่ฝีมือในการสู้รบนั้นไม่แพ้ชายหนุ่มในไซเบอร์ทรอน หน้าที่สำคัญของเธอคือการเผชิญหน้ากับดีเซปติคอนส์ด้วยความห้าวหาญพร้อมกับอาวุธประเภทปืนผาหน้าไม้ที่เธอเชี่ยวชาญเป็นอย่างยิ่ง ทำให้เธอเป็นนักแม่นปืนสาวที่หาตัวจับได้ยากในไซเบอร์ทรอน
ชาข้าวบาร์เลย์
ชาข้าวบาร์เลย์ (Barley tea) เป็นเครื่องดื่มชงธัญพืชคั่วที่ทำจากเมล็ดข้าวบาร์เลย์ เป็นเครื่องดื่มที่สำคัญในหลายประเทศในเอเชียตะวันออก เช่น จีน ญี่ปุ่น เกาหลี และไต้หวัน มีรสชาติขม
ในประเทศเกาหลี ชาข้าวบาร์เลย์ดื่มได้ทั้งแบบร้อนและแบบเย็น โดยมักจะใช้แทนน้ำดื่มในบ้านและร้านอาหารหลายแห่ง ในประเทศญี่ปุ่นมักเสิร์ฟแบบเย็นและเป็นเครื่องดื่มยอดนิยมในฤดูร้อน ชายังมีจำหน่ายทั่วไปในรูปแบบถุงชาหรือบรรจุขวดในเกาหลีและญี่ปุ่น
ศัพทมูล
ในประเทศจีน ชาข้าวบาร์เลย์เรียกว่า ต้าไม่ฉา (大麦茶; 大麥茶; dàmài-chá ) หรือ ไม่ฉา (麦茶; 麥茶; mài-chá) ซึ่ง ต้าไม่ (大麦; 大麥; dàmài ) หรือ ไม่ (麦; 麥 mài) มีความหมายว่า "ข้าวบาร์เลย์" และ ฉา (茶; chá) มีความหมายว่า "ชา"
ในประเทศญี่ปุ่น ชาข้าวบาร์เลย์เรียกว่า มูงิชะ (麦茶; mugi-cha) ซึ่งใช้อักษรตัวเดียวกันกับอักษรภาษาจีน ไม่ฉา (麦茶; 麥茶; mài-chá) หรือ มูงิยุ (麦湯; むぎゆ; mugi-yu) ซึ่ง ยุ (湯; ゆ; yu) มีความหมายว่า "น้ำร้อน"
ในประเทศเกาหลี ชาข้าวบาร์เลย์เรียกว่า โพรีชา (보리차; bori-cha) ซึ่งคำภาษาเกาหลีแท้ โพรี (보리; bori) มีความหมายว่า "ข้าวบาร์เลย์" และคำภาษาเกาหลีที่ยืมจากภาษาจีน ชา (차 ;茶; cha) ใช้อักษรจีนตัวเดียวกันซึ่งมีความหมายว่า "ชา"
ในประเทศไต้หวัน ชาข้าวบาร์เลย์เรียกในภาษาจีนฮกเกี้ยนว่า เบ่อ๊าเต๋ (麥仔茶; be̍h-á-tê) ซึ่ง เบ่อ้า (麥仔; be̍h-á) มีความหมายว่า "ข้าวบาร์เลย์" และ เต๋ (茶; tê) มีความหมายว่า "ชา"
ประวัติ
ชนชั้นสูงของญี่ปุ่นบริโภคชาข้าวบาร์เลย์มาตั้งแต่ยุคเฮฮัง ซามูไรเริ่มบริโภคชาข้าวบาร์เลย์ในยุคเซ็งโงกุ ในช่วงยุคเอโดะ แผงขายของริมทางที่เชี่ยวชาญด้านการทำชาข้าวบาร์เลย์ได้กลายเป็นที่นิยมในหมู่คนทั่วไป
สินค้าพร้อมดื่ม
ชาข้าวบาร์เลย์สามารถเตรียมได้โดยการต้มเมล็ดข้าวบาร์เลย์ไม่ขัดสีที่คั่วแล้วในน้ำ หรือชงข้าวบาร์เลย์ที่คั่วและบดแล้วในน้ำร้อน ในประเทศญี่ปุ่น ถุงชาที่บรรจุข้าวบาร์เลย์ป่นได้รับความนิยมมากกว่าเมล็ดข้าวบาร์เลย์แบบดั้งเดิมในช่วงต้นทศวรรษ 1980 และยังคงเป็นรูปแบบที่มีจำหน่ายโดยทั่วไปในปัจจุบัน นอกจากนี้ยังมีชาที่บรรจุล่วงหน้าในขวดเพ็ตอีกด้วย
ชาบรรจุขวด
ชาข้าวบาร์เลย์บรรจุขวดมีวางจำหน่ายที่ซูเปอร์มาร์เก็ต ร้านสะดวกซื้อ และเครื่องจำหน่ายสินค้าอัตโนมัติในประเทศญี่ปุ่นและเกาหลี ส่วนใหญ่จำหน่ายในขวดเพ็ต ชาข้าวบาร์เลย์เย็นเป็นเครื่องดื่มฤดูร้อนที่ได้รับความนิยมอย่างมากในประเทศญี่ปุ่น ในประเทศเกาหลี ชาข้าวบาร์เลย์ร้อนบรรจุขวดเพ็ตทนความร้อนมีจำหน่ายในตู้จำหน่ายสินค้าอัตโนมัติและในชั้นวางสินค้าอุ่นในร้านสะดวกซื้อ
ชาข้าวบาร์เลย์ผสมและชาที่คล้ายคลึงกัน
ในประเทศเกาหลี เมล็ดข้าวบาร์เลย์คั่วมักจะผสมกับเมล็ดข้าวโพดคั่ว เนื่องจากความหวานของข้าวโพดจะช่วยกลบรสขมเล็กน้อยของข้าวบาร์เลย์ ชาที่ทำจากเมล็ดข้าวโพดคั่วเรียกว่า อกซูซูชา (ชาข้าวโพด) และชาที่ทำจากเมล็ดข้าวโพดคั่วและเมล็ดข้าวบาร์เลย์คั่วเรียกว่า อกซูซูโบรีชา (ชาข้าวบาร์เลย์และข้าวโพด) เครื่องดื่มที่คล้ายกันหลายอย่างที่ทำจากธัญพืชคั่ว ได้แก่ ฮย็อนมีชา (ชาข้าวกล้อง), กย็อลมย็องจาชา (ชาเมล็ดชุมเห็ดจีน) และ เมมิลชา (ชาบักวีต)
ชาข้าวบาร์เลย์คั่วขายในรูปแบบป่นและบางครั้งในรูปผสมกับชิโครีหรือส่วนผสมอื่น ๆ ก็มีจำหน่ายในฐานะเครื่องดื่มทดแทนกาแฟ
พระยาปริยัติธรรมธาดา (แพ ตาละลักษมณ์)
อำมาตย์เอก เสวกเอก พระยาปริยัติธรรมธาดา นามเดิม แพ ต้นสกุล ตาละลักษมณ์ อดีตเจ้ากรมราชบัณฑิตขวา
ประวัติ
พระยาปริยัติธรรมธาดา (แพ ตาละลักษมณ์) เกิดเมื่อวันที่ 31 ตุลาคม ปีจอ พ.ศ. 2405 ที่ตำบลบ้านเพรียง อำเภอโพไร่หวาน จังหวัดเพชรบุรี บิดาชื่อพ่วง มารดาชื่อปิ่น ในวัยเด็กได้ไปอยู่เล่าเรียนหนังสือที่วัดห้วยเสือ และวัดมหาสมณาราม จังหวัดเพชรบุรี ตามลำดับ ต่อมาได้บรรพชาเป็นสามเณรและเล่าเรียนพระปริยัติธรรมคือภาษาบาลี จนอายุ 19 ปี จึงได้เข้ามาเล่าเรียนต่ออยู่ในสำนักสมเด็จพระอริยวงศาคตญาณ สมเด็จพระสังฆราช (สา ปุสฺสเทโว) วัดราชประดิษฐสถิตมหาสีมาราม กรุงเทพฯ เข้าแปลพระปริยัติธรรมสนามหลวงได้เปรียญธรรม 4 ประโยค พอดีอายุครบอุปสมบท จึงได้อุปสมบท ณ วัดราชประดิษฐสถิตมหาสีมารามนั้น โดยสมเด็จพระสังฆราช (สา ปุสฺสเทโว) ทรงเป็นพระอุปัชฌาย์ ต่อมาได้ลาสิกขาออกไปรับราชการ โดยได้เข้าถวายตัวเป็นมหาดเล็กในพระบาทสมเด็จพระจุลจอมเกล้าเจ้าอยู่หัว รัชกาลที่ 5 เข้ารับราชการอยู่ในกรมศึกษาธิการ ตั้งแต่ พ.ศ. 2430 เป็นต้นมา และได้รับพระราชทานบรรดาศักดิ์เป็น ขุนประเสริฐอักษรนิติ ถือศักดินา ๕๐๐ เมื่อวันที่ 23 ธันวาคม พ.ศ. 2432 ต่อมาในวันที่ 18 เมษายน พ.ศ. 2440 ได้รับพระราชทานสัญญาบัตรเป็นหลวงประเสริฐอักษรนิติ มีตำแหน่งราชการในกรมศึกษาธิการ ถือศักดินา 800 แล้วเลื่อนขึ้นเป็น พระปริยัติธรรมธาดา ตำแหน่งเจ้ากรมราชบัณฑิตขวา เมื่อวันที่ 25 กุมภาพันธ์ พ.ศ. 2451 ถึงรัชกาลที่ 6 ได้เลื่อนขึ้นเป็น พระยาปริยัติธรรมธาดา
พระยาปริยัติธรรมธาดา เป็นเพียงเปรียญ 4 ประโยคก็จริง แต่โดยที่ท่านได้เล่าเรียนมาในสำนักอาจารย์ที่นับว่าเป็นปราชญ์ทางพระพุทธศาสนาพระองค์หนึ่งในยุคกรุงรัตนโกสินทร์ คือ สมเด็จพระอริยวงศาคตญาณ สมเด็จพระสังฆราช (สา ปุสฺสเทโว) ซึ่งทรงได้รับสมญานามว่า "พระสังฆราช 18 ประโยค" เพราะทรงสอบประโยค 9 ได้สองครั้ง ท่านจึงมีความเชี่ยวชาญทางภาษาและอักษรศาสตร์ เป็นเยี่ยมคนหนึ่งในยุคนั้น ท่านสามารถพูดได้หลายภาษาโดยเฉพาะภาษาบาลีและสันสกฤต ทั้งเป็นผู้สนใจในทางประวัติศาสตร์และโบราณคดี
ในปี พ.ศ. 2450 เมื่อครั้งยังเป็นหลวงประเสริฐอักษรนิติ ได้พบต้นฉบับพงศาวดารกรุงศรีอยุธยาที่บ้านราษฎรแห่งหนึ่งในจังหวัดเพชรบุรี จำนวนหนึ่งเล่มสมุดไทย ความเริ่มตั้งแต่ก่อนตั้งกรุงจนถึงสิ้นรัชสมัยพระนเรศวร จึงขอมาให้แก่หอพระสมุดวชิรญาณ กรรมการหอพระสมุดเห็นเป็นหนังสือพระราชพงศาวดารแปลกจากฉบับอื่น ๆ ที่มีแล้ว จึงให้เรียกชื่อว่า "พระราชพงศาวดารกรุงเก่า ฉบับหลวงประเสริฐอักษรนิติ์" ให้เป็นเกียรติยศแก่ผู้พบ และนำมามอบให้หอพระสมุด ซึ่งพงศาวดารฉบับดังกล่าวนี้ปัจจุบันเชื่อว่ามีความถูกต้องแม่นยำในด้านศักราชของเหตุการณ์ต่าง ๆ เป็นอันมาก
เมื่อวันที่ 4 เมษายน พ.ศ. 2457 ขณะที่ท่านมีบรรดาศักดิ์เป็น พระปริยัติธรรมธาดา นั้น ท่านได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัวว่า "ตาละลักษมณ์ - Talalakshmana" เป็นนามสกุลลำดับที่ 1234
พระยาปริยัติธรรมธาดา ถึงแก่อนิจกรรมเมื่อวันที่ 26 มิถุนายน พ.ศ. 2469 ด้วยโรคเบาหวานและท่อปัสสาวะพิการ ที่บ้านเลขที่ 148 เชิงสะพานรามบุตรี ถนนจักรพงษ์ ตำบลชนะสงคราม อำเภอชนะสงคราม จังหวัดพระนคร สิริอายุได้ 65 ปี
ผลงาน
งานด้านภาษาบาลีนั้นนับว่าเป็นงานที่ท่านรักและเชี่ยวชาญเป็นพิเศษ ผลงานทางภาษาบาลีของท่านล้วนเป็นงานชั้นบุกเบิก และไม่ซำแบบใคร เท่าที่สามารถรวบรวมได้ขณะนี้ คือ
ส่วนงานแปลภาษาบาลีเป็นไทยนั้น ท่านก็ได้ทำไว้เป็นจำนวนมาก เท่าที่รวบรวมได้ขณะนี้คือ
งานแปลด้านภาษาสันสกฤต ก็น่าจะมีจำนวนหลายเรื่องเช่นกัน แต่ที่พบในขณะนี้มี 2 เรื่อง
ส่วนงานเรียบเรียงนั้น เท่าที่รวบรวมได้ในขณะนี้ 5 เรื่อง คือ
ผลงานของพระยาปริยัติธรรมธาดา ทุกเรื่องนับว่าทรงคุณค่าทางวิชาการและเป็นงานที่แสดงถึงภูมิปัญญาอันสูงส่งของท่าน สมควรจารึกไว้เป็นตำนานว่า ท่านเป็นเมธีไทยคนหนึ่งในยุครัตนโกสินทร์